SRIP Tovarne Prihodnosti

DFA Open Dialogues: Interoperability in Digital Automation
2022-02-18 10:00 - 12:00 (Europe/Ljubljana)
Digitalne tehnologije (IoT, AI, cloud, podatki, digitalni dvojček, kibernetska varnost) postajajo ključnega pomena pri učinkovitem soočanju z izzivi in motnjami v proizvodnih poslovnih modelih, vrednostnih verigah ali podnebnih spremembah. Odprti digitalni DFA (Digital Factory Alliance) dialogi so redni dogodki, namenjeni izmenjavi in prepoznavanju skupnih izzivov, ki upočasnjujejo digitalno preobrazbo, ter najboljših praks in zgodb o uspehu pri soočanju s takšnimi izzivi.
Če ste v tehnološkem in/ali proizvodnem podjetju in želite aktivno prispevati ali se preprosto učiti od vodilnih v industriji o glavnih digitalnih izzivih za globalna proizvodna in dobavna omrežja ter o tem, kako se zainteresirane strani soočajo s temi izzivi, se pridružite odprtim digitalnim dialogom DFA.

>>PRIJAVA

ConnectedFactories: Use cases and demonstrators of Digitalisation of manufacturing
2022-02-18 09:00 - 13:00
Vabimo vas k prijavi in udeležbi na naslednji spletni dogodek ConnectedFactories: Use cases and demonstrators of Digitalisation of manufacturing, ki bo potekal 18. februarja 2022.
Dogodek se bo osredotočal na ključne rezultate, primere uporabe in demonstratorje projektov, ki kažejo pot do digitalne transformacije proizvodnje. Dnevni red najdete tukaj.
>>PRIJAVA
Vljudno vabljeni.

ABC digitalizacije in uvajanja rešitev Industrije 4.0
2022-02-17 09:00 - 12:15 | ON LINE
Kolektor Digital vabi na brezplačni webinar za dvig produktivnosti, fleksibilnosti in stroškovne učinkovitosti z uvajanjem ustreznih strategij in rešitev za digitalno transformacijo proizvodnih podjetij. Spletni dogodek z naslovom ABC digitalizacije in uvajanja rešitev Industrije 4.0 bo na sporedu v četrtek, 17. februarja 2022, od 9h do 12:15h ure, v spletnem okolju MS Teams.
*****
Za izhod iz poplave informacij
Aktivnosti za digitalno transformacijo podjetij so v Sloveniji v polnem razmahu, pospešuje jih tudi Načrt za okrevanje in odpornost z razpisi za sofinanciranje digitalizacije gospodarstva. V poplavi informacij in rešitev pa je še vedno precejšnje število predvsem malih in srednje velikih podjetij, ki se soočajo z dilemami in vprašanji, kako celovito zastaviti proces digitalne preobrazbe, nanj ustrezno pripraviti kadre in zagotoviti ustrezen nabor novih (digitalnih) znanj, veščin in kompetenc. Predvsem pa, kako izbrati in začeti z uvajanjem rešitev Industrije 4.0 za dvig produktivnosti, fleksibilnosti in stroškovne učinkovitosti, ki so investicijsko optimizirane (CapEx/OpEx) in usklajene z dejansko stopnjo digitalne zrelosti podjetja.
Odgovori na konkretna vprašanja in dileme
Zato smo se v koncernu Kolektor v sodelovanju s pisarno KOC Krožno gospodarstvo, Štajersko gospodarsko zbornico in Gospodarsko zbornico Dolenjske in Bele krajine odločili za izvedbo webinarja ABC digitalizacije in uvajanja rešitev Industrije 4.0 s katero bomo konkretno in po korakih odgovorili na vsa zgornja vprašanja oz. dileme in na dejanskih primerih uporabe prikazali uvajanje rešitev za pametne tovarne, ki proizvodnim podjetjem zagotavljajo nove priložnosti za povečevanje konkurenčnosti in uvajanje digitalnih produktov ali poslovnih modelov.
PRIJAVA NA DOGODEK: bit.ly/ABC_digitalizacije_PRIJAVA
Več informacij o dogodku najdete na: bit.ly/webinar_ABCdigitalizacije.
Prijave na povezavi: bit.ly/ABC_digitalizacije_PRIJAVA.

Forum "Meroslovje in Industrija 4.0"
2022-02-16 09:00 - 16:30
Na dogodku vam bodo predstavili pomembno vlogo Meroslovja v Industriji 4.0 in kakšen je doprinos meroslovja pri razvoju ter uvajanju digitalnih tehnologij za pametne tovarne.
Za uspešen prehod v Industrijo 4.0 so potrebne kompetence, zato vam bodo predstavili poklic prihodnosti “Meroslovec v Industriji 4.0”. Na temo pomembnosti naprednega meroslovja bo potekala delavnica z udeleženci.
Obiskovalcem, še posebej mladim, želijo predstaviti poklice v meroslovju s praktičnim prikazom merilnega okolja, ki ga bo moč tudi preizkusiti.
Dogodek organizira Sekcija SiMER, ki deluje v okviru Zbornice elektronske in elektroindustrije na GZS v sodelovanju z grozdom Pametne tovarne (SRIP Tovarne prihodnosti).
Več o dogodku si lahko preberete na spletni strani Sekcije SiMER. Kontakt za dodatna vprašanja: Mitja Virant (mitja.virant@gzs.si).

Virtual (Live) Robot Safety and Risk Assessment Training
2022-02-16 - 2022-02-17
Prednosti usposabljanja za varnost robotov so številne, saj pomagajo delodajalcu in predvsem zaposlenemu – osebi, ki je najbolj ogrožena. Ne glede na velikost vašega podjetja je potrebno zagotoviti, da ste vi in vsi vaši tehniki usposobljeni za varnost.
Pridružite se A3 virtualnemu usposabljanju za varnost in oceno tveganja robotov z inštruktorjem v živo. Ključne informacije se boste naučili neposredno od strokovnjaka, ki vam bo pomagal zaščititi vašo ekipo. Oblika v živo vam omogoča, da postavljate vprašanja in komunicirate z inštruktorjem. V samo dveh poldnevnih sejah boste prejeli varnostne smernice za robotske aplikacije in se naučili uporabljati standarde pri lastnem vsakodnevnem delovanju.
Za dodatne informacije in prijavo obiščite POVEZAVO.

A3 webinar: Industrial Cybersecurity: Is Your Facility Protected?
2022-02-15 16:00 - 18:30
Samo letos so s kibernetskimi napadi v ZDA poskušali zastrupiti vodno oskrbo na Floridi z vdorom v mrežni sistem. Zaupne datoteke s podatki o strankah proizvajalca letal so bile ukradene in pricurljale na internet. Velik plinovod je bil zaprt zaradi napada z izsiljevalsko programsko opremo. Velik proizvajalec mesa je bil prisiljen zapreti vse svoje obrate.
Hekerji vse bolj ciljajo na industrijo in infrastrukturo. Hkrati se vse več podjetij digitalizira in povezuje, da bi bi bila še bolj učinkovita. Kako ohraniti poslovne objekte zaščitene pred temi naraščajočimi nevarnostmi in priložnostmi?
Na A3 spletnem seminarju “Industrial Cybersecurity: Is Your Facility Protected?” bodo razpravljali o trenutni industrijski sferi z obzirom na kibernetsko varnost. Spoznajte tveganja, ki jih predstavljajo kibernetske grožnje in pomen priprave na kibernetske napade.
PRIJAVA

Konferenca: Minimalen strošek proizvoda. Kako doseči cilj s pomočjo digitalne preobrazbe?
2022-02-15 10:00 - 12:00
15. februarja bo v ljubljanskem hotelu Radisson Blu Plaza potekala brezplačna konferenca z naslovom Minimalen strošek proizvoda. Kako doseči cilj s pomočjo digitalne preobrazbe? Dogodek, namenjen predvsem srednjim in malim proizvodnim podjetjem, ki razmišljajo o digitalni preobrazbi, organizira Poslovna akademija Finance v sodelovanju s partnerjem Tom PIT.
Digitalna preobrazba je ključnega pomena za uspeh tako velikih kot malih in srednjih podjetji. Skozi napredne digitalne tehnologije lahko dosežete večjo prilagodljivost in možnost hitrih sprememb, svoja podjetja transformirate v podjetja prihodnosti, odzivna na zahteve tako trga kot kupcev. Z optimizacijo dela bo vaša proizvodnja postala bolj operativno učinkovita in sposobna, kar omogoča konkurenčnost na globalnem trgu. Potrebno je spremljati svetovne trende in preko naprednih analiz lahko z lahkoto oblikujete nove poslovne modele za razvoj novih izdelkov in storitev z visoko učinkovitostjo.
Podjetja, ki se odločijo za digitalno preobrazbo so sposobna transformirati nešteto podatkov v uporabne informacije in tako zmožna hitre prilagoditve tako znotraj podjetja, kot v odnosu do zunanjih partnerjev in strank. Z digitalno preobrazbo lahko postanete bolj konkurenčni in svoj tržni potencial izkoristite hitreje kot vaši konkurenti.
Na brezplačnem dogodku v Radisson Blu Plaza hotelu v Ljubljani bodo s poznavalci področja govorili

o razlogih, zaradi katerih se podjetja odločajo za digitalno preobrazbo,
o razlikah med digitizacijo, digitalizacijo in digitalno preobrazbo,
o nujnosti digitalne preobrazbe za potek krožnega gospodarstva,
o prednostih digitalizacije,
pomenu digitalne preobrazbe v industrijskih podjetjih in o
izbiri ponudnikov in upravljavcev digitalne preobrazbe.

Konferenca se bo končala z okroglo mizo, ki jo bo moderiral direktor in glavni urednik Časnika Finance Peter Frankl. Na njej bodo že omenjeni govorci ter predstavniki podjetja Tom PIT razpravljali o tem, kako z digitalno preobrazbo do konkurenčne prednosti in nižjih stroškov proizvodnje.
Udeležba na dogodku je brezplačna, prijava pa zaradi zagotovitve prostih mest prav tako brezplačna.

Pripravite se za digitalno transformacijo in prehod v krožno gospodarstvo ter ujemite val razpisov
2022-02-15 - 2022-03-31
Vabimo mala in srednje velika podjetja na brezplačno usposabljanje za krožno in digitalno transformacijo oz. Circularity Acceleration Training 4.0 (CAT4.0) v okviru projekta Circular4.0, ki bo potekalo od 15.2.2022 do 31.3.2022.

Namen in cilj povabila
Namen povabila je usposobiti skupno 35 MSP v Sloveniji s ciljem, odkriti potenciale za uvedbo krožne in digitalne transformacije, spremembe poslovnih modelov in lažje vključevanje v globalne verige vrednosti. Usposabljanje bo potekalo v luči evropskega zelenega dogovora s ciljem, oblikovati izhodišča za krožno strategijo, doseganje večje dodane vrednosti, produktivnosti, za povečanje pozitivnih vplivov na okolje, ljudi in skupnosti ter z dodatnim ciljem, ponuditi izhodišča za prijavo podjetij na prihajajoče razpise iz sheme Načrta za okrevanje in odpornost ter druge primerne finančne instrumente.
S pomočjo izbranih strokovnjakov za krožno in digitalno transformacijo bodo MSP ocenila svojo stopnjo krožne ter digitalne zrelosti, identificirala potrebe po inovacijah in tehnologijah za krožno transformacijo, oblikovala nove krožne in digitalne poslovne modele, pripravila načrt prehoda v krožno gospodarstvo ter predvidoma tudi finančni investicijski načrt za pridobitev financiranja s strani bank oz. za predstavitev modela krožne transformacije in investicijskih potreb pred potencialnimi javnimi ali zasebnimi investitorji. V procesu usposabljanja bo vsako podjetje, poleg njim prilagojenega skupinskega usposabljanja, deležno tudi svetovanja 1:1 s strani izbranega strokovnjaka.
Izbrani strokovnjaki bodo izvedli usposabljanja za MSP za krožno in digitalno transformacijo po metodi CAT4.0, temelječi na osnovi modela krožnega oblikovanja (t.i. circular design model), modela krožne optimalne uporabe (t.i. circular optimal use model) ter modela krožne obnove vrednosti (t.i. circular value recovery model).
Terminski okvir usposabljanj
Usposabljanje CAT4.0, ki bo izvedeno s strani izbranih strokovnjakov, bo potekalo v več sklopih najprej kot skupinsko srečanje (predvidoma do 4 ure na srečanje), nato pa bo vsak MSP deležen individualnega posvetovanja s strokovnjakom po sistemu 1:1 (predvidoma do 6 ur na MSP).
Usposabljanje bo izvedeno v obdobju od 15.2.2022 do 31.3.2022 v prostorih podjetja ali v prostorih družbe TPLJ v Ljubljani ali virtualno (odvisno od zdravstvenih razmer).
Posamezni termini usposabljanj bodo določeni pred začetkom usposabljanj. O terminih bodo izbrana podjetja pravočasno obveščena.
Usposabljanje CAT4.0 za MSP je brezplačno.
Ciljna skupina za usposabljanje
Ciljna skupina so MSP. V primeru velikega števila prijav bodo imela prednost pri vključitvi v usposabljanje MSP, ki delujejo v lesno-predelovalni industriji, na področju plastike, gradbeništva, predelovalne industrije ali živilske industrije.
V kolikor bi tudi ob upoštevanju zgoraj navedenega pogoja bilo število prijav MSP preveliko, bodo imela prednost pri vključitvi v usposabljanje tista MSP, ki bodo prej oddala vlogo.
Rok za prijavo na usposabljanje CAT4.0 preko prijavnega obrazca.
V primeru, da imate dodatna vprašanja v zvezi z organizacijo usposabljanja CAT4.0 se lahko obrnete na bojana-omersel.weeks@ijs.si
Število mest za usposabljanje CAT4.0 je omejeno, zato vas prosimo, da pohitite s prijavami.

VEČ NA POVEZAVI >>
Circular4.0 usposabljanjeMSP, povabilo >>
Prijavni obrazec >>

INTRONIKA 2022
2022-02-15 - 2022-02-17 | Gospodarsko razstavišče, Dunajska cesta 18, Ljubljana, 1000, Slovenija
Od 15. do 17. februarja 2022 bo potekal tehnološki sejem, namenjen industriji: IFAM – ROBOTICS – INTRONIKA 2022.
Po skoraj dvoletnem premoru, se boste lahko srečali na Gospodarskem razstavišču v Ljubljani in skupaj pogledali v prihodnost. Ponovno imate možnost za promocijo najnovejših eksponatov, rešitev in storitev, edukacije ter mreženja v živo.
V okviru sejma INTRONIKA bo v dvorani A2 izveden bogat strokovni Forumski program, ki ga sooblikuje tudi zbornica ZEE in bo potekal v sredo, 16. februarja 2022. Predvidene vsebine in grobi program forumskega dela je naslednji:

Torek, 15.februar 2022: Avtomatizacija in robotizacija v AGRO industriji;

Robotika v funkciji kmetijstva; Vladimir Poljancic/Vladimir Dam; DAMKO
Robotski sistemi in avtomatizacija v sadjarstvu; Institut Mihajlo Pupin, Oddelek za robotizacijo
Heterogeni avtonomni robotski sistemi v vinogradništvu in marikulturi – HEKTOR; Fakulteta za elektrotehniko in racunalništvo Zagreb
Ekološka kultivizacija z avtonomnimi roboti – SPECULARIA; Fakulteta za elektrotehniko in racunalništvo Zagreb
drugo

Sreda, 16.februar 2022: E-mobilnost v Sloveniji za Evropo in elektronika v industriji in meroslovju v sodelovanju z GZS ZEE

polnilne postaje;
elektromotorji;
energija in varnost;
SIMER sekcija: Meroslovje in industrija 4.0 (predvidoma štiri predavanja);
Kadrovske kompetence v meroslovju – predstavitev poklica prihodnosti Meroslovec I 4.0
drugo

Četrtek, 17.februar 2022: Forum je odprt za predstavitve posameznih podjetij in njihovih prezentacij (prijavnica za rezervacijo terminov, ter tem in avtorjev je na spletni strani: www.icm.si).
V kolikor bi se želeli predstaviti preostalim udeležencem in imate interes sodelovati na Forumskem delu sejma, pišite na: mitja.virant@gzs.si.

EU Industry Days 2022
2022-02-08 - 2022-02-11
Dnevi industrije EU so vodilni evropski letni dogodek, ki izpostavlja vodilne v industriji in tekoče razprave o industrijski politiki ter hkrati izboljšuje bazo znanja evropske industrije.
Je glavna platforma za razpravo o izzivih industrije ter sorazvijanje priložnosti in političnih odzivov v vključujočem dialogu s številnimi deležniki.
Izvedba 2022 bo potekala v hibridni obliki v Bruslju med 8. in 11. februarjem 2022 in bo spodbudila razprave v industrijskih ekosistemih o njihovem zelenem in digitalnem prehodu v podporo krepitvi odpornosti podjetij iz EU (vključno z MSP).
Razprava bo tudi o tem, kako lahko mlada generacija oblikuje prihodnost industrije EU v skladu s predlogom evropske komisije, da se leto 2022 razglasi za evropsko leto mladih. Nekatere od teh razprav bodo potekale v okviru posebnega programa za mlade, ki bo izpostavil nekatere skrbi mladih Evropejcev danes: socialno enakost, brezposelnost mladih ter nujni poziv k trajnostnim in družbeno odgovornim poslovnim modelom.
Dodatne informacije: https://eu-industry-days.ec.europa.eu/

DFA Open Dialogues: Advanced Metrology and Quality 4.0 towards AQ & ZDM
2022-02-04 10:00 - 12:00

Masters of Digital 2022 - Europe's Digital Moment
2022-02-03 08:45 - 17:30
Digitalne tehnologije so bile ključnega pomena za odziv Evrope na krizo COVID. Tudi okrevanje bo digitalno, pri čemer bo Evropa vložila 150 milijard evrov naložb z ambicioznim nizom različnih pobud.
Evropska unija si je postavila cilje za naslednje desetletje posodobiti naša podjetja, nadgraditi našo infrastrukturo in ponuditi priložnosti za usposabljanje državljanom.
Vabljeni, da se pridružite najpomembnejši evropski konferenci o digitalni politiki Masters of Digital 2022, ki bo hibridno potekala 3. februarja 2022.

Na dogodku se bodo zvrstila keynote predavanja visokih govorcev, kot so govori predsednice Ursule von der Leyen, komisarke Mariye Gabriel, izvršne predsednice EK Margrethe Vestager, predavanja strokovnjakov ter mnogo interaktivnih panelnih razprav, kjer bodo razpravljali tudi o:

Kakšno vlogo ima umetna inteligenca pri preoblikovanju načina našega poslovanja?
Kako lahko s podatki izboljšamo svoje življenje?
Kako lahko zagotovimo, da je digitalni svet varen pred kibernetskimi grožnjami?
Kaj je treba storiti, da se sproži zelena tehnološka revolucija?
Kako lahko sodelujemo z našimi vrhunskimi mednarodnimi partnerji pri iskanju rešitev, ki delujejo čezmejno?

Ob zaključku dogodka bodo razglasili tudi najbolj obetavnega mladega podjetja v Evropi in podelili nagrado »Future Unicorn«.
Dogodek je brezplačen, nanj se je potrebno le prijaviti.
Več o dogodku MASTERS of DIGITAL 2022 tukaj>>

ACI - The European Biopolymer Summit 2022
2022-02-02 - 2022-02-03 | Hilton London Tower Bridge, 5 More London Riverside, Tooley Street, London, SE1 2BY, Združeno kraljestvo
27 različnih držav Evropske unije težko izpolni svoje lastne okoljske standarde zaradi dejavnikov, kot so uveljavitev akcijskega načrta EU za krožno gospodarstvo 2020, sterilizacija embalaže v skladu s Covid 19 in pomanjkanje podatkov zaradi tehničnih značilnosti ali preprosto pristranskost, vse to otežuje certificiranje biorazgradljive / kompostirne embalaže.
Glede na toliko vprašanj, ki jih je na razpolago, lahko, če nekdo ne izpolnjuje standardov, vplivajo ne samo na lansiranje izdelka, temveč lahko privedejo tudi do kazni s strani EK
BASF ponuja pakirni industriji široko paleto materialov in rešitev. Inovacije, zmogljivost in varnost so bili vedno vodilna načela za BASF v vseh njegovih raziskovalnih in razvojnih dejavnostih.
Pridružite se na The European Biopolymer Summit 2022, ki bo potekal 2. in 3. februarja v Londonu v Veliki Britaniji, in poslušajte predavanje dr. Andreasa Kuenkela, podpredsednika in vodje raziskav biorazgradljivih in bioloških polimerov BASF na četrtem zasedanju z naslovom „Addressing the Need for Sustainable Packaging“ v popoldnevu 1. dne s poudarkom na biorazgradljivih pakirnih rešitvah.

Dogodek bo združil direktorje in strokovnjake proizvodnje biopolimerov, lastnike blagovnih znamk, kemična podjetja, velika združenja, surovine, tehnološka podjetja in svetovalce, ki bodo razpravljali o najnovejših spremembah, izzivih in razvoju v panogi.
Za seznam govorcev in podrobne teme si oglejte Agendo >>
Z zgodnjo prijavo lahko privarčujete £450!
PRIJAVA

ConnectAI: Umetna inteligenca v poslu
2022-01-25 - 2022-01-27
Vabljeni na 3 dnevni izobraževalni dogodek ConnectAI: Umetna inteligenca v poslu, katerega osnovni cilj je čim več predstavnikov različnih nivojev managementa in strokovnjakov opolnomočiti na področju dodane vrednosti AI za podjetja.
3 dnevno »online« izobraževanje ponuja preko 30 različnih sklopov vsebin, delavnic, poslovnih primerov, diskusij. Z namenom konkretnega prikaza rešitev in dodane vrednosti uvedbe umetne inteligence v podjetja, institucije oz. njihove procese in poslovanje.
Dogodek je namenjen:

Managerjem, ki želite pridobiti znanja za naslednje strateške odločitve pri izvedbi lastne preobrazbe podjetja, ki bo temeljila na umetni inteligenci.
AI strokovnjakom, ki želite pridobiti vpogled v vodilne tehnološke trende na področju umetne inteligence, pa tudi njihov vpliv na poslovanje podjetij ter naložbene priložnosti.
Vsem, ki želite dodatna znanja in razumevanje področja uporabe UI v poslovanju za lažje odločanje.

Za področja:

Finance, prodajo, nabavo, proizvodnjo, marketing, nabavo, oskrbovalne verige, HR, poslovni razvoj in drugo.
Banke, zavarovalnice, industrijo, farmacijo, zdravstvo, telekomunikacije, turizem, mesta, infrastrukturo, itd.

Organizator z nepovratnimi sredstvi omogoča brezplačne kotizacije za nekatere kategorije udeležencev.
Ne zamudite priložnosti za prijavo in si zagotovite svojo vstopnico za ConnectAI Digital Masterclass 2022!
Uporabite kodo: ConnectAIGoogle
Več o izobraževalnem programu in prijava na dogodek tukaj >>

Horizon Europe: Digital and Emerging Technologies and Human-centred AI
2022-01-24 09:30 - 13:30
SBRA vabi na spletni dogodek za izmenjavo projektnih idej na temo: Horizon Europe: Digital and Emerging Technologies and Human-centred AI, ki bo potekal preko spleta 24.1.2022 od 09.30 do 13.30.
Cilj spletnega dogodka je omogočiti podjetjem, raziskovalcem in vsem ostalim udeležencem, da delijo svoje projektne ideje in najdejo ustrezne partnerje za prihodnje konzorcije v razpisih programa Obzorje Evropa, s posebnim poudarkom na skupini 4, na temah, povezanih z digitalnimi tehnologijami:

Digital and emerging technologies for competitiveness and fit for green deal 2022;
A human-centered and ethical development of digital and industrial technologies 2022

Delovni program 2021-2022 za skupino 4: Digitalizacija, industrija in veslolje je na voljo tukaj.
Če vas zanima sodelovanje na dogodku, se prijavite tukaj. Povezavo na spletni dogodek bomo poslali samo prijavljenim udeležencem.
Program dogodka je na voljo tukaj.
Na dogodku lahko sodelujete kot udeleženec in poslušate predstavitve drugih govornikov, lahko pa aktivno sodelujete s predstavitvijo svoje projektne ideje, pri čemer boste imeli na voljo 3 minute za t.i. pitch. V kolikor bo veliko zanimanje za pitche, bomo omejili sodelovanje organizacij na en pitch na organizacijo.

Za vsa dodatna vprašanja lahko kontaktirate SBRA: maja.ferlinc@sbra.be

DFA Open Dialogues: Standardization needs and requirements towards AQ & ZDM
2022-01-21 10:00 - 12:00

A3 Webinar: The UI and UX of Automation
2022-01-18 19:00 - 21:00
Ne govorimo veliko o »uporabniški izkušnji« v industrijski avtomatizaciji, ampak govorimo o in načrtujemo uporabniške vmesnike, zlasti sporočila o napakah in njihovo odpravljanje. Kako se lotite tega? Kakšni so procesi? Katere jezike izberemo? Ali uporabljamo grafiko, ikone ali besedilo? Na tej prvi panelni razpravi leta 2022 bodo strokovnjaki razpravljali o najboljših metodah za uspeh pri oblikovanju uporabniških vmesnikov, ki vključujejo, informirajo in uporabljajo najboljše prakse.
Udeleženci bodo spoznali:

Metode načrtovanja uporabniške izkušnje.
Kako operirati s procesnimi strokovnjaki in operaterji, zdravjem ter varnostjo.
Kako ohraniti avtomatizacijo preprosto v zapletenem proizvodnem okolju

Dodatne informacije in prijava

Virtualna delavnica: KAJ LAHKO SKUPNO RAZISKOVALNO SREDIŠČE NAREDI ZA VAS?
2022-01-14 10:00 - 11:30
Ministrstvo za izobraževanje, znanost in šport ter Skupno raziskovalno središče (JRC) Evropske Komisije v petek, 14.1.2022 organizirata virtualno delavnico, ki bo namenjena predstavitvi možnosti, ki jih ponuja skupno raziskovalno središče za raziskovalne organizacije, raziskovalce in raziskovalke. Dogodek bo trajal okvirno uro in pol, s pričetkom ob 10.00.
Skupno raziskovalno središče je znanstveno – raziskovalni in izobraževalni center Evropske Komisije, ki ima že več kot petdeset let izkušenj in izvaja neodvisne raziskave v podporo oblikovanju EU in nacionalnih politik, še posebej v okviru ključnih izzivov današnje družbe, kot so pravično in konkurenčno gospodarstvo, digitalna transformacija, zaščita državljanov EU, trajnostni razvoj ter demografske spremembe.
Skupno raziskovalno središče upravlja tudi s šestimi centri znanja, prav tako sodeluje z več kot tisoč organizacijami, katerih raziskovalci in raziskovalke imajo dostop do raziskovalne infrastrukture ter raziskovalnih podatkov preko različnih sporazumov o sodelovanju. V okviru delavnice bomo predstavili različne možnosti, ki jih ponuja.
Ciljna skupina delavnice so vodstva raziskovalnih organizacij, projektne pisarne ter raziskovalke in raziskovalci.
PRIJAVA

2022 Kick-off : Umetna inteligenca in pametni roboti kot nova paradigma malih in srednje velikih podjetij
2022-01-13 13:00 - 15:30 | Gospodarska zbornica Slovenije, dvorana A ali Zoom webinar
v ZEE leto 2022 začenjajo s hibridnim dogodkom
2022 Kick-off : Umetna inteligenca in pametni roboti kot nova paradigma malih in srednje velikih podjetij
četrtek, 13. januar 2022, od 13.00h do 15.30h
Gospodarska zbornica Slovenije, dvorana A ali Zoom webinar

Spoznajte izjemne priložnosti za povečanje produktivnosti, fleksibilnosti in stroškovne učinkovitosti, ki jih danes tudi malim in srednje velikim proizvodnim podjetjem omogočata umetna inteligenca in napredna industrijska robotika. Nove priložnosti prinaša tudi Načrt za okrevanje in odpornost, ki predvideva 56,5 mio EUR za sofinanciranje naložb v digitalno transformacijo gospodarstva.
Dostopnost naprednih tehnologij na področju socialne robotike in kognitivne avtomatizacije je povzročila, da se danes uvajanje najsodobnejših rešitev Industrije 4.0 iz domene velikih večmilijonskih projektov hitro širi tudi v mala in srednje velika proizvodna podjetja, kjer robotizirana delovna mesta in inteligentni sistemi za upravljanje proizvodnje niso več nobena redkost. Polega tega Načrt za okrevanje in odpornost (NOO) predvideva koriščenje 1,8 milijarde evrov razpoložljivih nepovratnih sredstev in dobrih 666 milijonov evrov posojil (od tega 56,5 milijonov evrov za sofinanciranje naložb v digitalno transformacijo gospodarstva), ki bodo podjetjem predvidoma na voljo prek razpisov v prvem in drugem kvartalu leta 2022.
Gospodarska zbornica Slovenije, SRIP Tovarne prihodnosti in koncern Kolektor vas zato vabita na brezplačni webinar, kjer vam bodo strokovnjaki iz prakse predstavili konkretne korake, izzive in napotke za uspešno digitalno transformacijo proizvodnih podjetij, predvsem z uvajanjem rešitev umetne inteligence in napredne industrijske robotike. Predstavniki GZS pa vas bodo opremili z informacijami in usmeritvami za črpanje sredstev iz razpisov NOO.

PROGRAM:
12:30 – 13:00
Registracija
13:00 – 13:05
Uvodni nagovor
dr. Marjan Rihar, direktor Zbornice elektronske in elektroindustrije
13:05 – 13:25
Kako pravilno pristopiti k digitalni transformaciji proizvodnega podjetja
mag. Valter Leban, član uprave in Chief Digital Officer koncerna Kolektor
· Koraki A, B in C: kako začeti z digitalno transformacijo
· Od realne ocene digitalne zrelosti podjetja in priprave strategije do uvajanja rešitev Industrije 4.0
· Socialna robotika, kognitivna avtomatizacija in humanizacija dela kot nove paradigme sodobnih proizvodnih podjetij
· Predstavitev načrta, ciljev in trenutnih rezultatov digitalne transformacije koncerna Kolektor
· Kaj vam lahko svetuje predstavnik podjetja s 60-letno industrijsko tradicijo in izjemnim poznavanjem realnih izzivov in bolečin proizvodnih podjetij
· Katere korake in usmeritve ter pasti in ovire ne smete spregledati pri načrtovanju digitalne preobrazbe svojega podjetja
13:25 – 13:45
Trenutno stanje, izzivi in rešitve za podjetja na pragu četrte industrijske revolucije
Žiga Kogej, izvršni direktor za produkcijo v koncernu Kolektor
· Kakšno je trenutno realno stanje v slovenskih proizvodnih podjetjih in kateri so glavni izzivi, s katerimi se spopadajo podjetja na pragu četrte industrijske revolucije
· Kako in zakaj se bo Kolektor v prihodnjih letih opremil z več kot stotimi inteligentimi robotskimi delavci
· Kakšne prednosti lahko proizvodnemu podjetju prinese celovito usmerjanje, planiranje in napovedovanje proizvodnje z umetno inteligenco
· Kako z vizualnimi navodili za delo pospešiti prenos znanj na ravni celotnega podjetja
13:45 – 14:05
Inteligentni robotski delavci in ljudje z roko v roki (KoCo use-case)
dr. Marko Thaler, tehnični direktor poslovne enote Kolektor Digital
· Prebojne simulacijske tehnologije, avtonomno vodenje in umetna inteligenca kot ključne omogočitvene tehnologije za razvoj rešitev socialne robotike, ki so danes dostopne tudi segmentu SME
· Razvojni dosežki in supermoči inteligentnih robotskih delavcev
14:05 – 14:25
Ko vajeti pri planiranju proizvodnje prevzame kognitivna avtomatizacija (Qlector LEAP use-case)
dr. Tomaž Šuklje, vodja poslovnega razvoja v podjetju Qlector
· Kako s preteklimi in zajetimi podatki ter kompleksnimi algoritmi umetne inteligence usmerjati in planirati proizvodnjo, napovedovati anomalije oz. nenačrtovane dogodke ter predlagati optimalne korekcijske ukrepe
· Primer uporabe rešitve Qlector LEAP
14:25 – 14:45
Viri financiranja za mikro, mala in srednje velika podjetja
Nina Vrabelj, Gospodarska zbornica Slovenije
· Pregled razpisov v okviru Načrta za okrevanje in odpornost
· Digitalna transformacija; investicije; raziskave, razvoj in inovacije; zeleni prehod
14:45 – 15:00
Diskusija in odgovori na vprašanja udeležencev
15:00 – 15:30
Mreženje in pogostitev

Dogodek poteka v organizaciji ZEE, SRIP ToP in Kolektorja, namenjen pa je širši publiki, torej vsem majhnim in srednjem velikim podjetjem v industriji, ki jih zanima prehod v Industrijo 4.0.

Prijava na dogodek >>>

Povezava na spletno stran dogodka >>

Sejem INTRONIKA 2022
2021-12-23 08:00 - 17:00
INTRONIKA je edini B2B sejem za profesionalno in industrijsko elektroniko ter elektrotehniko v Sloveniji in celotni CEE regiji. Sejem je odgovor za naraščajoče potrebe podjetij in pritisk procesov globalizacije po vsem svetu. Široka nomenklatura sejma, skupaj s priročno lokacijo Gospodarskega razstavišča, ponujata podjetjem veliko priložnosti za uspešno poslovanje!

>>PRIJAVA

Zaključna konferenca meseca Industrije 4.0 in robotike
2021-12-20 09:00 - 14:00 | Digitalno središče Slovenije, Hala 1 BTC, Ulica Gledališča BTC 6, Ljubljana ter on-line
Mesec Industrije 4.0 in robotike v Digitalnem središču Slovenije bomo sklenili z zaključno konferenco, ki bo potekala hibridno v ponedeljek, 20. decembra 2021, od 9. do 14. ure. Na zaključni konferenci bo kratka predstavitev celotnega meseca, posebne brošure vseh sodelujočih ter posvet o rezultatih in prihodnjih usmeritvah industrije 4.0 in robotike. Pohitite s PRIJAVO.

V sklopu zaključne konference bosta potekali okrogli mizi:

Od 9. do 11. ure – okrogla miza o proizvodnji

Na okrogli mizi bodo sodelujoči povzeli dogodke celotnega meseca in osvetlili trende v zelenih tehnologijah in digitalni transformaciji. Govorci na okrogli mizi vodijo nekatere od vodilnih slovenskih institucij in podjetij na področju Industrije 4.0 in robotike. Posebni poudarki bodo na naslednjih tematikah:

dodana vrednost slovenskega znanja, glavni dosežki in trendi;
potrebe podjetij, kako pospešiti komercializacijo inovacij ter kako podpirati podjetja k hitrejšemu prehodu v industrijo 4.0 in vpeljevanju robotov;
vloga mikro, malih in srednjih podjetij in kako jih podpreti;
prednosti za medsektorsko sodelovanje.

Od 11. do 14. ure – okrogla miza: Potrebe industrije in kako jih lahko odločevalci podprejo?

Sodelujoči na okrogli mizi bodo spregovorili o prehodu v zelene tehnologije, pospeševanju inovacij in produktivnosti ter kako v digitalno transformacijo industrije vključiti vse deležnike. Predstavljeni bodo pogledi oblikovalcev politik, izvajalcev in analitikov. V okrogli mizi bodo skušali povezati praktične zaključke meseca in prvo okroglo mizo s strateškim pogledom in pristopom oblikovalcev politik.
Okrogla miza se bo osredotočila na naslednja vprašanja:

izkušnje obstoječih podpornih instrumentov za digitalizacijo in možne izboljšave;
kako podpirati industrijo 4.0 in vpeljavo robotov v gospodarstvu;
vloga ekosistema v prehodu v industrijo 4.0 in vpeljavo robotov;
možni načini podpore pospeševanju inovacij in implementaciji novih tehnologij;
komercializacija inovacij na področju industrije 4.0 in robotike;
medsektorsko povezovanje – kje in kako.

Program je organiziran znotraj Strateško razvojno inovacijskega partnerstva Tovarne prihodnosti, pod okriljem programskih vodij Simone Knežević Vernon – TECOS Razvojni center orodjarstva Slovenije in doc. dr. Igorja Kovača – Inštitut Jožef Stefan. Vse dogodke so pripravili v sodelovanju s partnerji Digitalnega središča Slovenije – Ministrstvom za gospodarski razvoj in tehnologijo, SPIRIT Slovenija, javno agencijo, Digitalnim inovacijskim stičiščem Slovenije in družbo BTC. Prav tako smo organizirali bilateralne sestanke med podjetji in raziskovalnimi inštitucijami v času od 29. novembra do 20. decembra 2021, ki jih vodi Center za prenos tehnologij na Inštitutu Jožef Stefan.

Prijava na dogodek v živo >>
Prijava na spletni dogodek (Zoom) >>

VEČ >>

Brezplačno usposabljanje za večjo energetsko učinkovitost msp-jev in sodelovanje kot pilotno podjetje v eu projektu 'SMEmPOWER EFFICIENCY'
2021-12-17 12:00 - 14:00
Kako lahko deluje podjetje trajnostno, zeleno in krožno ter je čim bolj učinkovito pri rabi energije, upravljanju z energijo in zmanjšanju stroškov? Kako zmanjšati ogljični odtis ter vpliv na podnebne spremembe?
Štajerska gospodarska zbornica (ŠGZ) vas v ta namen vljudno vabi:

v brezplačni program usposabljanja ‘Energetska učinkovitost v malih in srednje velikih podjetjih’, ki bo izveden spletno (zaradi pandemije COVID-19) in ga izvajajo strokovnjaki s Fakultete za strojništvo, Univerze v Ljubljani

in hkrati

k sodelovanju kot pilotno podjetje za spremljanje energetske učinkovitosti in pripravo energetskih projektov.

Pričetek usposabljanja: 17. januarja 2022, ob 12.00 preko spletne platforme ZOOM.
Namen in cilj projekta ‘SMEmPOWER EFFICIENCY‘ je spodbujati in pomagati MSP-jem in drugim subjektom pri vzpostavitvi in izvajanju sistema energetskega upravljanja, implementaciji energetskih pregledov ter analizah o rabi energije in informiranje o ukrepih za povečanje energetske učinkovitosti.
Vsem sodelujočim podjetjem so voljo tudi brezplačna svetovanja strokovnjakov in digitalna orodja, katerih uporaba omogoča izboljšanje upravljanja z energijo.
Več o projektu: https://smempower.com/
Dodatne informacije in prijava

Pametna tovarna v praksi
2021-12-17 08:00 - 12:35
Dogodek je namenjen uvodni kratki predstavitvi Razvojnega centra Novo mesto. V nadaljevanju bodo prikazane kompetence in izkušnje RC NM, pridobljene s postavitvijo novo odprtega Laboratorija za tovarne prihodnosti (LABTOP) ter s sodelovanjem z industrijo na področju robotike in pametne specializacije. Zadnji del dogodka bo namenjen predstavitvam dobrih praks postavljanja (segmentov) pametnih tovarn v industriji JV Slovenije. Dogodek organizira Razvojni center Novo mesto.
PRIJAVA >>

4. European AI Forum
2021-12-16 10:00 - 17:00
Vabljeni na 4. European AI Forum, ki bo potekal 16. 12. 2021 s pričetkom ob 10. uri. Med glavnimi organizatorji je tudi iniciativa AI4SI.
Več o forumu si lahko preberete spodaj.
Dear friends of the European AI Forum,
We are happy to invite you to our next European AI Forum on December 16th – our flagship conference in collaboration with nine national AI associations in the EU.
This time our friends from AI4SI are in charge and the event will be broadcasted from Ljubljana.
With our conference, we aim to bring policymakers and AI-entrepreneurs together to discuss the most pressing issues that are driving the AI ecosystem around.
We are excited to have a fantastic line-up of high-level speakers from across the European Union waiting for you.
Next to several keynotes and fireside chats, we are looking forward to engaging in these panels:
Panel 1: Glass-Steagall – How to approach responsible biometric recognition
Panel 2: European pain points of AI progress
Panel 3: AI vs AI – Is cybersecurity the new European AI frontier
You can register for the European AI Forum via the link>> here.

EIT Manufacturing – Naj se inovacije zgodijo v Sloveniji
2021-12-16 09:00 - 12:45
Dogodek je namenjen predstavitvi EIT Manufacturing v celotnem trikotniku znanja: raziskave, izobraževanje in podjetništvo. Predstavljena bo tudi vloga Slovenije v tej elitni evropski družbi na področju proizvodnje.
Dogodek organizira EIT Manufacturing.
PRIJAVA >>
POVEZAVA DO ČLANKA >>

IJS Kolokvij: Kavitacija – pot od njenega preprečevanja do njene uporabe za uničevanje virusov in bakterij
2021-12-15 13:00 - 15:00
Vabimo vas na 3. predavanje iz sklopa “Kolokviji na IJS” v letu 2021/22, ki bo v sredo, 15. decembra 2021, ob 13. uri. Predavanje bo v spletnem konferenčnem sistemu Zoom in mu lahko prisostvujete tako, da v brskalnik prenesete naslov https://bit.ly/3ElaMcb; identifikacijska številka sestanka je 921 9226 6564, geslo pa 166068.
Predavanje lahko spremljate tudi na TV IJS kanalu na spletnem naslovu tv.ijs.si.
Napovednik predavanja najdete tudi na naslovu http://www.ijs.si/ijsw/Koledar_prireditev, posnetke preteklih predavanj pa na Arhiv TV IJS in http://videolectures.net/kolokviji_ijs.
~~~~~~~~~~~~~~~~~~~~~~~~~~~~~~~~~~~~~~~~~~
prof. dr. Matevž Dular
Fakulteta za strojništvo Univerze v Ljubljani
Kavitacija – pot od njenega preprečevanja do njene uporabe za uničevanje virusov in bakterij
Kavitacija – uparjanje in ponovna kondenzacija tekočine zaradi nenadne spremembe lokalnega tlaka – inženirjem že več kot 100 let povzroča preglavice. Povezujemo jo s padcem izkoristka turbinskih strojev, vibracijami, hrupom in erozijo materiala. Ravno zadnja je slabo raziskana in je bila več kot 10 let osrednja tema mojega raziskovanja. Razvoj inovativnih eksperimentalnih metod je omogočil napredek razumevanja nastanka poškodb materiala. V prvem delu predavanja bom pokazal zadnje izsledke teh študij. Sledil bo opis prenosa znanja s področja kavitacijske erozije na področje uporabe kavitacije za uničevanje kontaminantov, kar je osrednja tema ERC projekta CABUM.
Predavanje bo v slovenščini.
Lepo vabljeni!

E-delavnica: Moč učinkovite komunikacije
2021-12-15 10:00 - 12:15
E-delavnica: Moč učinkovite komunikacije, 15. december

Zavedanje in komunikacija v delovnem okolju.
Razvijanje sposobnosti poslušanja, moč globokega poslušanja (t. i. mindful dialogue).
Ozaveščanje stilov komuniciranja, vzorcev in vzrokov za stres pri komunikaciji.
Razvijanje empatije in sočutja.
Kako do učinkovitejših sestankov (t. i. mindful meetings).
Kako komunicirati in ohraniti svojo integriteto pri specifičnih vedenjih in sogovornikih.
VAJE učinkovite komunikacije in poslušanja, izmenjava izkušenj in praktični vidiki uporabe.
Akcijski načrt za naprej ter spremembe v ravnanju in delovanju

Udeležbo priporočamo:

vodilnim managerjem, direktorjem, lastnikom, podjetnikom;
vodjem oddelkov, procesov, skupin, timov in projektnim vodjem;
vsem vodjem, ki želijo spoznati nove tehnike in orodja pri vodenju sebe in drugih;
vsem vodjem, ki so dobili novo delovno mesto vodje in želijo nadgraditi tehnike vodenja;
vsem, ki bodo napredovali v svoji delovni sredini in bodo morali voditi svoje sodelavce, ter
vsem, ki želite pridobiti tovrstna znanja.

Način dela:
Interaktivne delavnice bodo potekale v spletni učilnici v živo. Dva dneva pred izvedbo vsake delavnice boste prejeli povezavo do spletne delavnice. Za sodelovanje potrebujete računalnik z mikrofonom in kamero ter dostop do zanesljivo delujočega interneta.
Udeležite se lahko vseh treh delavnic ali posamezne izbrane delavnice. V kolikor se želite udeležiti posamezne delavnice. Kotizacija za eno delavnico znaša 95,00 EUR (ne vključuje 22 % DDV).
Trajanje:
9 pedagoških ur v 3 delih (predvidoma 3-krat po 3 pedagoške ure).
Dodatne informacije: Tanja Benček, telefon: 01 5609 894, e-pošta: tanja.bencek@siq.si

Konferenca V TRANZICIJO Z AMBICIJO
2021-12-15 09:30 - 13:30 | Digitalno središče Slovenije, Hala 1 BTC, Ulica Gledališča BTC 6, Ljubljana ter on-line
Termin: 15. december, 9.30-13.35
Medtem, ko se slovensko gospodarstvo na novo realnost odziva s sledenjem trendom, njegov prebojni inovativni del pa z njihovim oblikovanjem, tudi slovenski podporni »ekosistem« oblikuje program internacionalizacije in industrijskega razvoja, ki naj povzame in posvoji usmeritve EU za učinkovito podporo gospodarstvu. Besede dneva so zeleni prehod, digitalizacija, trajnost, odpornost, odprtost. Realnost podjetij, ki morajo v tem »novem svetu« zadovoljiti potrebe svojih kupcev ter osvojiti nove, pa je prav v soočanju z nujnostmi in izzivi digitalizacije, uredb za zaščito okolja in zdravja, pretočnostjo transportnih poti, razpoložljivostjo surovin in sestavnih delov, nelojalno konkurenco.
Na nacionalni konferenci o internacionalizaciji in industrializaciji »V TRANZICIJO Z AMBICIJO« bodo o teh izzivih spregovorili predstavniki Evropske komisije, vlade RS in podjetniki.
Organizatorji konference, Ministrstvo za gospodarski razvoj in tehnologijo, Ministrstvo za zunanje zadeve, Javna agencija SPIRIT Slovenija in Gospodarska zbornica Slovenije vas vabimo k udeležbi.

PRIJAVA in PROGRAM >>

Strojni vid v Industriji 4.0
2021-12-14 13:00 - 16:00 | Digitalno središče Slovenije, Hala 1 BTC, Ulica Gledališča BTC 6, Ljubljana ter on-line
Termin: 14. december, 13.00-16.00
Dogodek bo namenjen osvetlitvi praks in izzivov na področju strojnega vida v okviru tovarn prihodnosti in širše. Na predavanjih in v diskusijah, ki jim bodo sledile, bodo strokovnjaki s tega področja predstavili najnovejše trende v raziskavah in razvoju ter praktične primere in dobre prakse iz industrije.
Dogodek organizirajo Univerza v Ljubljani, Fakulteta za računalništvo in informatiko – izr. prof. dr. Danijel Skočaj, Fakulteta za elektrotehniko – doc. dr. Janez Perš ter Kolektor Digital – dr. Jure Skvarč.

Časovnica dogajanja

13.00 – 13.05 Odprtje
13.05 – 13.25 Napredne vizualne tehnologije v pametnih tovarnah
Govorci: Jure Skvarč
13:25 – 13:45 Na podatkih temelječe učljive rešitve strojnega vida
Govorci: Danijel Skočaj
13:45 – 14:05 Strojni vid za avtonomno mobilnost
Govorci: Janez Perš, Matej Kristan
14:05 – 14:25 Strojni vid v gospodinjskih aparatih
Govorci: Gregor Koporec
14:25 – 14:40 Demonstracije in odmor
14:40 – 15:00 2D in 3D strojni vid v robotskih aplikacijah
Govorci: Peter Arko
15:00 – 15:20 Uporaba nepopolnih algoritmov kontrole kvalitete v industrijskih okoljih
Govorci: Janez Perš
15:20 – 16:25 Okrogla miza: Kje so meje uporabe strojnega vida v industriji?
Govorci: Danijel Skočaj, Gregor Koporec, Janez Perš, Jure Skvarč, Peter Arko
16:25 – 16:30 Zaključek

PRIJAVE IN VEČ O DOGODKU >>

Spletna delavnica: Vstop v BIM z digitalizacijo izdelkov
2021-12-14 13:00 - 14:00
Vabimo vas na spletno delavnico v organizaciji ETIM Slovenija, ki bo potekala v torek, 14.12.2021 od 13.00 do 14.00.
Vsebina delavnice:

Kakšne so aktualne potrebe projektantov po BIM objektih?
Predstavitev primera podjetja TEM Čatež d.o.o. – prikaz načina uvajanja BIM objektov (vrste orodij in način uporabe ETIM standarda).
Predstavitev primera KobiLabs d.o.o. (ponudnik programske rešitve upravljanja z BIM objekti) – praktična izvedba integracije BIM objekti – ETIM podatki.

Za člane ETIM Slovenija je dogodek brezplačen.
Preostalim se zaračuna kotizacija 30 Eur/prijavljeno osebo.
Kontakt za dodatna vprašanja: Mitja Virant, E: mitja.virant@gzs.si
